section_heading: Životopis
paragraph_text: Banom je imenovan 26. lipnja 1907., nakon što je njegov prethodnik Teodor Pejačević odstupio. Od samog početka je bio omražen kao eksponent mađarske politike. 1907. je potvrđena Željeznička pragmatika koja ozakonjuje službenu uporabu mađarskog jezik na željeznici i u Hrvatskoj, iako je Hrvatsko-ugarskom nagodbom zajamčeno da je službeni jezik u Hrvatskoj hrvatski. Hrvatsko-srpska koalicija nastavila je borbu protiv mađarizacije i protiv bana mađarona. Rakodczay je teško nalazio pobornike svoje politike, pa mu je trebalo tri mjeseca nakon imenovanja kako bi pronašao tri čovjeka spremna preuzeti odjele u hrvatskoj vladi.[http://dnc.nsk.hr/DataServices/ImageView.aspx?id=181a2231-5ce5-4e29-9f9f-94399bdc6af3 Moslavački glasnik, 18. rujna 1907., str. 1.] Nije uspio ni osnovati svoju stranku kako bi provodio ugarsku politiku u Hrvatskoj, pa je ubrzo pao u nemilost i ugarske vlade. U prosincu 1907. Hrvatski sabor je donio prijedlog da se ban Rakodczay stavi pod optužbu zbog izdaje državnih prava. Sabor je raspušten, a Rakodczy je 8. siječnja 1908. podnio ostavku. Novim banom imenovan je Pavao Rauch.